પોલીસે મદીનાની મદદગાર એક યુવતીને પણ દબોચી લીધી હતી. પોલીસે મદીનાના કબજામાંથી બે કિંમતી કાર પણ કબજે કરી હોવાનું સૂત્રોએ જણાવ્યું હતું. જંગલેશ્વરમાં મદીનાના કબજામાં ગાંજાનો જથ્થો હોવાની ચોક્કસ હકીકત મળતાં જ પોલીસની એક ટીમ પ્લાન ઘડવા બેસી ગઇ હતી. જંગલેશ્વરમાં મદીના સુધી પહોંચવા માટે ફકીરનો વેશ ધારણ કરવાનો નિર્ણય લેવાયો હતો, અને રેડને ‘બ્લેકવોક ઓપરેશન’ નામ આપવામાં આવ્યું હતુું. કેટલાક પોલીસમેને ફકીરનો વેશ ધારણ કર્યો હતો અને ઓપરેશન શરૂ થયું હતું.